KISKŐRÖS VÁROS POLGÁRMESTERE


ELŐTERJESZTÉS
(sürgőséggel a Képviselő-testület 2024. december 18 –i ülésére)


TÁRGY: 	KISKŐRÖSI KÖRZETI MEGBÍZOTT KINEVEZÉSÉNEK VÉLEMÉNYEZÉSE


A Kiskőrös Rendőrkapitányság 2025. január 01. napjától Török Eszter rendőr törzsőrmestert kívánja Kiskőrösi körzeti megbízottá kinevezni.
A körzeti megbízotti szabályzatról szóló 26/2015. (XII.09.) ORFK utasítás (továbbiakban: Szabályzat) 11. pontja alapján „ A közbiztonság helyi feladatainak eredményes megvalósítása érdekében a körzeti megbízotti működési körzethez tartozó települések önkormányzata képviselő-testületének véleményét előzetesen ki kell kérni a körzeti megbízott kinevezéséről, felmentéséről.”

A Szabályzat fenti előírása alapján - Dr. Tartott Zsolt r. alezredes kapitányságvezető Úr megbízásából - Szlanka György rendvédelmi igazgatási alkalmazott a Kiskőrösi Rendőrkapitányság Hivatal részlegvezetője azzal a kéréssel fordult az Önkormányzathoz, hogy Török Eszter rendőr törzsőrmester 2025. január 01. hatályú körzeti megbízotti kinevezéséhez szükséges véleményt adja meg.
Az előterjesztés sürgősséggel történő kiküldést az indokolja, hogy a kérelem az anyagkiküldést követően érkezett be és a 2024. évben a december 18-ai képviselő-testületi ülés az utolsó az évben, emiatt indokolt a sürgősségi anyagkiküldés.


A fentiek alapján javaslom, hogy a Képviselő-testület Török Eszter rendőr törzsőrmester kinevezését a Kiskőrös Rendőrkapitányság javaslata alapján fogadja el.


Kiskőrös, 2024. december 16.

                                                                                			  Domonyi László sk.
                                                                                     			       polgármester




HATÁROZAT-TERVEZET


A képviselő-testület egyetért Török Eszter rendőr törzsőrmester 2025. január 1. napi hatállyal történő körzeti megbízotti kinevezését.

Felelős: 	polgármester
Határidő: 	azonnal
